CELEX: C2006/010/56
Language: da
Date: 2006-01-14 00:00:00
Title: Sag T-399/05: Sag anlagt den  21. oktober 2005  — Wils mod Europa-Parlamentet

14.1.2006   
            
            
               DA
            
            
               Den Europæiske Unions Tidende
            
            
               C 10/28
            
         Sag anlagt den 21. oktober 2005 — Wils mod Europa-Parlamentet
   (Sag T-399/05)
   (2006/C 10/56)
   Processprog: fransk
   Parter
   
      Sagsøger: Dieter Wils (Altrier, Luxembourg) [ved: avocats G. Vandersanden og C. Ronzi]
   
      Sagsøgt: Europa-Parlamentet
   Sagsøgerens påstande
   
               —
            
            
               Annullation af sagsøgerens lønseddel for januar måned 2005 — med tilbagevirkende kraft fra den 1. juli 2004, for så vidt som bidragssatsen til pensionsordningen herved forhøjes til 9,75 %, og således tilbagebetaling af den del af bidraget til pensionsordningen, der svarer til forhøjelsen af bidragssatsen. Følgelig genoprettelse af bidragssatsen på det niveau, der var fastsat før den 1. juli 2004, i de efterfølgende lønsedler.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er tjenestemand ved Parlamentet, har med søgsmålet anfægtet den forhøjelse af bidragssatsen til pensionsordningen til 9,75 %, der blev foretaget ved vedtægtens bilag XII, som trådte i kraft den 1. maj 2004. Sagsøgeren har til støtte for sine påstande anført, at nævnte bilag er retsstridigt henset til vedtægtens artikel 83, stk. 4, i den affattelse af bestemmelsen, der var gældende før den 1. maj 2004. Sidstnævnte bestemmelse indebærer, at det udelukkende er muligt at ændre det omtvistede bidrag med henblik på at sikre den aktuarmæssige ligevægt. Sagsøgeren er imidlertid af den opfattelse, at den pågældende forhøjelse blev besluttet af andre årsager, nemlig for at dække et allerede eksisterende underskud i Fællesskabets pensionsordning
   Sagsøgeren har desuden anført, at de kriterier, Eurostat har anvendt ved beregningen af den aktuarmæssige ligevægt er baseret på parametre, som har ført til fejlberegninger. Sagsøgeren har dernæst anført, at proportionalitetsprincippet er tilsidesat derved, at den pågældende forhøjelse er mere vidtgående end det, der var strengt nødvendigt for at genoprette den aktuarmæssige ligevægt. Sagsøgeren har endelig anført, at der er sket tilsidesættelse af hans berettigede forventning, som var opstået derved, at Parlamentet klart havde ladet forstå, at det kun ville tillade en ændring af bidragssatsen, såfremt den aktuarmæssige ligevægt blev nøje overholdt.